./data/phi0914/phi00126/phi0914.phi00126.perseus-lat2.xml
Titus Livius (Livy)
aeque et alia       inter auctores discrepant  praesidium Punicum alius decem, alius septem, alius haud plus quam       duum milium fuisse scribit  capta alibi decem milia capitum,  alibi supra quinque et viginti invenio  scorpiones maiores minoresque ad sexaginta captos scripserim, si       auctorem Graecum sequar Silenum; si Valerium Antiatem, maiorum scorpionum sex       milia, minorum tredecim  milia; adeo nullus mentiendi modus       est  ne de ducibus quidem convenit  plerique Laelium praefuisse       classi, sunt qui M  Iunium Silanum dicant; arinen praefuisse Punico praesidio deditumque Romanis Antias       Valerius, Magonem alii scriptores tradunt  non de numero navium captarum, non de pondere auri atque argenti et       redactae pecuniae  convenit  si aliquis adsentiri  necesse est,       media simillima  veri  sunt  ceterum  vocatis obsidibus primum universos bonum animum habere iussit:  venisse enim  eos in populi Romani potestatem, qui beneficio quam metu obligare       homines malit exterasque gentis fide ac societate iunctas habere quam tristi       subiectas servitio  deinde acceptis nominibus civitatium recensuit captivos, quot       cuiusque populi essent, et nuntios domum misit ut ad suos quisque recipiendos       veniret  si quarum forte civitatium legati aderant, eis praesentibus suos       restituit; ceterorum curam benigne tuendorum C  Flaminio quaestori attribuit